PATVIRTINTA

Marijampolės „Ryto“ pagrindinės mokyklos direktoriaus 2023 m. kovo 15 d. įsakymu Nr. V- 51

**DARBUOTOJŲ KVALIFIKACIJOS TOBULINIMO APRAŠAS**

**I SKYRIUS**

**BENDROSIOS NUOSTATOS**

1. Marijampolės „Ryto“ pagrindinės mokyklos (toliau – Mokyklos) darbuotojų kvalifikacijos tobulinimo tvarkos aprašas (toliau – Aprašas) reglamentuoja darbuotojų kvalifikacijos tobulinimo tikslus, uždavinius, būdus, formas, organizavimą ir lėšų panaudojimą.
2. Aprašas parengtas vadovaujantis Lietuvos Respublikos Švietimo ir mokslo ministro 2007 m. kovo 29 d įsakymu Nr. ISAK-556 (Nauja redakcija nuo 2023-01-05) „Dėl valstybinių ir savivaldybių švietimo įstaigų (išskyrus aukštąsias mokyklas) pedagoginių darbuotojų kvalifikacijos tobulinimo nuostatų patvirtinimo“.
3. Apraše vartojamos sąvokos:

**Kvalifikacijos kėlimas** – nuolatinis mokytojų, pagalbos mokiniui specialistų, direktoriaus, jo pavaduotojų ugdymui bendrųjų, didaktinių ir dalykinių kompetencijų ugdymas, karjeros siekimas.

**Kvalifikacija** – asmens turimų kompetencijų ar profesinės patirties ir turimų kompetencijų, reikalingų tam tikrai veiklai, visuma.

**Kvalifikacijos tobulinimas** – įgytos kvalifikacijos plėtojimas ir profesinių kompetencijų tobulinimas;

**Kvalifikacijos tobulinimo programa** – kompetencijų plėtojimo planas, kuriame nustatomi konkretūs profesinių kompetencijų tobulinimo tikslai ir uždaviniai, apibrėžiamas mokymo(si) turinys, rezultatai bei vertinimo kriterijai.

**Kvalifikacijos tobulinimo renginys** – veikla pagal kvalifikacijos tobulinimo programą.

**Edukacinė išvyka-seminaras** – kvalifikacijos tobulinimo programa, kurios metu įgyjamos, plėtojamos kompetencijos.

**Konferencija** – teorinis diskusinis susirinkimas, pasitarimas, trunkantis ne mažiau kaip 6 akademines valandas, vykdomas pagal programą.

**Metodinė diena** – dalykinis profesinis mokytojų, pagalbos mokiniui specialistų bendradarbiavimas, dalijimasis gerąja patirtimi (nebūtinai ugdymo įstaigoje).

**Atvira pamoka/veikla** – suplanuotos ir specialiai parengtos pamokos/veiklos organizavimas ir/ar stebėjimas, analizavimas, vertinimas.

**Kursai –** Švietimo ir mokslo ministro nustatytas privalomas kvalifikacijos tobulinimo renginys.

**Seminaras** – dėstytojo, lektoriaus vadovaujama interaktyvi dalyvių sąveika pagal kvalifikacijos tobulinimo programą.

**Paskaita** – išsamus, nuoseklus žodinės temos dėstymas ne trumpesnis nei 1 ak. val.

**Supervizija** – profesinių santykių konsultavimas.

**Paroda** – pažangios edukacinės/pedagoginės/meninės patirties viešas rodymas ir/ar stebėjimas, analizavimas, aptarimas.

**Stažuotė (ilgalaikė ar trumpalaikė)** – veikla, vykdoma pagal kvalifikacijos tobulinimo programą, kuria siekiama įgyti ar plėtoti praktinės veiklos kompetencijas, įgyti praktinės patirties.

**II SKYRIUS**

**KVALIFIKACIJOS TOBULINIMO TIKSLAS, UŽDAVINIAI IR PRINCIPAI**

1. **Kvalifikacijos tobulinimo tikslas** – sudaryti sąlygas ir skatinti Mokyklos darbuotojus įgyti ir plėtoti savo kompetencijas, siekiant įgyvendinti švietimui keliamus tikslus ir iššūkius.
2. **Kvalifikacijos tobulinimo uždaviniai:**
   1. vadovaujantis Mokyklos strateginiais siekiais ir suplanuotomis veiklos kryptimis, sistemingai ir kokybiškai vykdyti darbuotojų kvalifikacijos tobulinimą;
   2. skatinti, kad Mokyklos darbuotojai kvalifikacijos tobulinimo renginiuose įgytas žinias ir gebėjimus aktyviai taikytų savo praktinėje veikloje, siekdami gerinti ugdymo kokybę;
   3. plėtoti ir skatinti metodinį, dalykinį ir profesinį bendradarbiavimą, gerosios patirties sklaidą;
   4. sudaryti sąlygas Mokyklos mokytojams įgyvendinti kvalifikacinius reikalavimus, apibrėžtus mokytojų ir pagalbos mokiniui specialistų (išskyrus psichologus) atestacijos nuostatuose.
3. Kvalifikacijos tobulinimo principai:
   1. kontekstualumo – vykdant kvalifikacijos tobulinimą, atsižvelgti į Lietuvos švietimo iššūkius, aktualijas, prioritetus ir kaitą, šiuolaikiško švietimo tendencijas, aktualius pedagoginių darbuotojų tobulinimosi poreikius;

6.2. lygių galimybių – yra socialiai teisingi ir užtikrina kvalifikacijos tobulinimo programų ir renginių prieinamumą, nediskriminuodami pedagoginių darbuotojų einamų pareigų, lyties, rasės, tautybės, pilietybės, kilmės, socialinės padėties, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu;

* 1. laisvo apsisprendimo – darbuotojai laisvai renkasi kvalifikacijos tobulinimo programas, derindami su Mokyklos metinio ir strateginio plano tikslais, uždaviniais;
  2. veiksmingumo – darbuotojų kvalifikacijos tobulinimo sistema lanksti, atvira, pagrįsta

įsivertinimu, siekiant ugdymo kokybės, tinkamai naudojant turimus išteklius;

6.5. tęstinumo – bendradarbiauja tarpusavyje ir su kitomis įstaigomis, sudarydami sąlygas pedagoginiams darbuotojams plėtoti įgytą kvalifikaciją ir tobulinti profesines kompetencijas;

**III SKYRIUS**

**KVALIFIKACIJOS TOBULINIMO ORGANIZAVIMAS**

1. Nepedagoginiai darbuotojai profesinę kvalifikaciją tobulina suderindami su mo- kyklos direktoriumi ir atsižvelgiant į patvirtintas kvalifikacijai skirtas lėšas.
2. Pedagoginiai darbuotojai kvalifikaciją gali plėtoti įgydami kito (-ų) mokomojo (-ųjų) dalyko (-ų) ir ugdymo srities pedagoginės specializacijos kompetencijų aukštojoje mokykloje.
3. Pedagoginiai darbuotojai profesines kompetencijas gali tobulinti pedagoginių darbuotojų kvalifikacijos tobulinimo programose, nacionalinėse pedagoginių darbuotojų kvalifikacijos tobulinimo programose, renginiuose ir savišvietos būdu, taip pat dalyvaudami mentorystės mokymuose, ugdomosios ir vadybinės veiklos stebėjimuose ir aptarimuose, praktinės veiklos refleksijose, stažuotėse ir kituose neformaliojo suaugusiųjų švietimo renginiuose.
4. Pedagoginiai darbuotojai laisvai renkasi kvalifikacijos tobulinimo formas, programas bei tobulinimosi laiką.
5. Pedagoginis darbuotojas, užpildęs savianalizės anketą, 1 kartą per metus įsivertina savo profesines kompetencijas, remdamasis vaikų pasiekimų ir pažangos, ugdomosios veiklos ir darbo Mokyklos bendruomenėje rezultatais, numato kompetencijų tobulinimo tikslus, renkasi profesinių kompetencijų tobulinimo formas ir Programas.
6. Mokykla analizuoja pedagoginių darbuotojų profesinių kompetencijų augimą bei profesinių kompetencijų tobulinimo poreikius, remdamasi Mokyklos veiklos įsivertinimo, išorinio vertinimo išvadomis, ir planuoja pedagoginių darbuotojų profesinį tobulėjimą, parenka profesinių kompetencijų tobulinimo formas bei Programą.
7. Mokykla sudaro galimybes pedagoginiams darbuotojams pasinaudoti teise ne mažiau kaip 5 dienas per metus dalyvauti pasirinktos Programos renginiuose bei trumpos trukmės renginiuose.
8. Darbuotojai gali vykti į kvalifikacijos tobulinimo renginius Lietuvoje ir užsienyje, vadovaujantis Lietuvos Respublikos darbo kodeksu ir Tarnybinių komandiruočių išlaidų apmokėjimo biudžetinėse įstaigose taisyklėmis bei kitais dokumentais.
9. Pedagogai, pageidaujantys dalyvauti kvalifikacijos tobulinimo renginiuose, privalo ne vėliau kaip per 3 dienas parašyti prašymą mokyklos direktoriui, kuriame pateikia renginio pavadinimą, organizatorius, vietą, trukmę, tikslą, kokias išlaidas turėtų apmokėti mokykla iš jai skirtų asignavimų ir dalyvavimo pagrindą (*Aprašo 1 priedas*). Pedagogo prašymas, suderintas su direktoriaus pavaduotoju ugdymui, pateikiamas per Dokumentų valdymo sistemą (DVS):
10. Jei kvalifikacijos tobulinimo renginys yra nemokamas ir pedagoginiai darbuotojai vyksta ne darbo metu, suderinimas yra neprivalomas.
11. Direktorius parengia leidimo vykti į kvalifikacijos tobulinimo renginį įsakymą. Darbuotojai dalyvauti kvalifikacijos tobulinimo renginyje, vykstančiame darbo dienomis ir /ar darbo valandomis, gali tik turėdami Mokyklos vadovo įsakymą.
12. Pedagoginiai darbuotojai, grįžę iš kvalifikacijos tobulinimo renginių, vykdo sklaidą, dalijasi gerąja patirtimi su savo dalyko mokytojais ir metodinėje grupėje, jeigu tai yra aktualu.

**SKYRIUS**

**KVALIFIKACIJOS TOBULINIMUI SKIRTŲ LĖŠŲ PANAUDOJIMAS**

1. Nepedagoginių darbuotojų kvalifikacijos tobulinimas finansuojamas iš savivaldybės biudžeto lėšų.
2. Direktoriaus, jo pavaduotojų ugdymui, pagalbos mokiniui specialistų, mokytojų kvalifikacijos tobulinimas finansuojamas iš valstybės biudžeto, vadovaujantis Lietuvos Respublikos Vyriausybės nutarimu patvirtinta Mokymo lėšų apskaičiavimo ir paskirstymo metodika.
3. Trūkstant lėšų, kvalifikacijos tobulinimas gali būti finansuojamas iš dalies, pinigus skirstant proporcingai direktoriaus, jo pavaduotojų ugdymui, mokytojų, pagalbos mokiniui specialistų, dirbančių pagrindinėje darbovietėje, skaičiui. Skirstant lėšas taip pat turi būti atsižvelgta į seminaro svarbą, kokybę bei jo atitikimą Mokyklos strateginiams tikslams ir metinėms veiklos kryptims bei asmenų profesiniams siekiams.
4. Siekiant racionaliai ir taupiai naudoti kvalifikacijos tobulinimui skirtas lėšas, Mokykloje gali būti organizuojami bendri seminarai.

**SKYRIUS**

**DOKUMENTŲ VALDYMAS IR SAUGOJIMAS**

1. Direktoriaus pavaduotojų ugdymui, mokytojų, pagalbos mokiniui specialistų prašymai dalyvauti kvalifikacijos tobulinimo renginiuose ir direktoriaus įsakymai dėl leidimo vykti į kvalifikacijos tobulinimo renginius saugomi Mokyklos nustatyta dokumentų saugojimo tvarka.
2. Grįžę iš kvalifikacijos renginio, darbuotojai kvalifikacijos pažymėjimus/pažymas (originalus) pateikia direktoriaus pavaduotojui ugdymui, atsakingam už kvalifikacijos tobulinimą Mokykloje. Direktoriaus pavaduotojas ugdymui pažymėjimą/pažymą užregistruoja (2 priedas) ir grąžina darbuotojui.
3. Mokyklos direktorius, jo pavaduotojai ugdymui, mokytojai, pagalbos mokiniui specialistai gautus kvalifikacijos tobulinimo pažymėjimus/pažymas saugo asmeniškai.
4. Mokyklos direktoriaus pavaduotojas ugdymui, atsakingas už kvalifikacijos tobulinimą, kalendorinių metų pabaigoje (iki gruodžio 31 d.) apibendrina Mokyklos pedagoginių darbuotojų dalyvavimą kvalifikacijos tobulinimo renginiuose ir išvadas pristato Mokytojų tarybos posėdyje arba Metodinės tarybos pasitarime.

**VI SKYRIUS**

**BAIGIAMOSIOS NUOSTATOS**

1. Mokyklos pedagogų kvalifikacijos tobulinimas įtrauktas į metinį veiklos planą.
2. Šio Aprašo įgyvendinimo kontrolę vykdo Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_

Marijampolės „Ryto“ pagrindinės mokyklos

pedagogų kvalifikacijos tobulinimo

tvarkos aprašo

1 priedas

----------------------------------------------------------------------------------

(vardas, pavardė)

------------------------------------------------------------------------------------

(dalykas, kvalifikacinė kategorija)

Marijampolės „Ryto“ pagrindinės mokyklos direktoriui

**PRAŠYMAS**

**DĖL DALYVAVIMO KVALIFIKACIJOS TOBULINIMO RENGINYJE**

--------------------------------------

(prašymo data)

Marijampolė

Prašau leisti 20\_\_\_\_m. \_\_\_\_\_\_\_\_\_\_\_\_\_\_\_mėn. \_\_\_\_\_\_\_d. \_\_\_\_\_\_\_\_val. dalyvauti seminare, mokymuose, kursuose, konferencijoje, kt.

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Kurie(-ie/-is) vyks

-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------.

Dalyvavimo (seminare, kvalifikacijos renginyje, pasitarime, konferencijoje, kt.) tikslas –

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Kvalifikacijos kėlimo renginys yra nemokamas / mokamas. Kaina \_\_\_\_\_\_\_\_\_\_\_\_\_\_eurų.

(nereikalingą išbraukti)

PAGRINDAS (nurodomas / pridedamas oficialus dokumentas, kuriuo remiantis konkrečią dieną dalyvaujama kvalifikacijos tobulinimo renginyje).

--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

---------------------------------------

(parašas) (vardas, pavardė)

Direktoriaus pavaduotoja ugdymui

Darbuotojų kvalifikacijos tobulinimo aprašas 2 priedas

**DARBUOTOJŲ DALYVAVIMAS KVALIFIKACIJOS TOBULINIMO RENGINIUOSE**

**20\_\_\_\_ KALENDORINIAIS METAI**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Vardas, pavardė** | **Kvalifikacijos tobulinimo renginio pavadinimas** | **Trukmė ak. valandomis** | **Data** | **Pažymėjimo numeris** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**